rejauldu/bengali-wikipedia huggingface dataset:
thumb|১৯ শতকে হাড্রিয়ান ও  আন্তিনউস এর কামদ্দীপোক চিত্রায়ন, চিত্রকর পল এভ্রিল পুরুষ যৌনক্রিয়ার চর্চা হচ্ছে মানুষের যৌন ক্রিয়াকলাপের সেই বিষয় যেখানে যৌন আচরণ ও  যৌন পরিচয়কে বিবেচনায় না নিয়ে পুরুষে পুরুষে সঙ্গম নিয়ে আলোচনা করা হয়। ১৯৪৮ সালে গবেষক কিনসে তার প্রতিবেদন অনুসারে জানান, ৩৭ শতাংশ পুরুষ জীবনে একবারের জন্য হলেও সমলৈঙ্গিক যৌনাচারণের অভিজ্ঞতা অর্জন করেছে।Sexual behaviour in the Human Male, p. 656 এই জাতীয় বিষয়ের উপর জরিপ গুলোতে প্রাপ্ত ফলাফল সামাজিক দৃষ্টিভঙ্গির দরুণ সম্পূর্ণ সঠিক ভাবে উল্লেখ করা হয় না।  স্বাস্থ্য ঝুঁকি যৌন ক্রিয়ার ফলে বিভিন্ন ধরনের যৌন সংক্রমণ রোগ দেখা যায়। ২০০৭ সালে দুটি বড় জনসংখ্যা সার্ভেতে করা গবেষণা প্রতিবেদনে অনুসারে দেখা যায়, "বেশির ভাগ গে পুরুষ এর অনিরাপদ বাৎসরিক যৌন সঙ্গীর সংখ্যা বিষমকামী নারী পুরুষের যৌন সঙ্গীর সমান।"  অর্জিত প্রতিরক্ষার অভাবজনিত রোগলক্ষণসমষ্টি (এইডস) হচ্ছে মানুষের রোগ প্রতিরোধ ব্যবস্থার একটি রোগ; যা অনাক্রম্য স্বল্পতা ভাইরাস (এইচআইভি) দ্বারা হয়ে থাকে। বিশ্বজুড়ে এইচ আইভি সংক্রমণের ৫-১০% হয় পুরুষ কর্তৃক পুরুষে সঙ্গমের ফলে। যাইহোক, পশ্চিমা সমাজের বেশিরভাগ ক্ষেত্রে পুরুষে এই রোগ অন্য পুরুষ দ্বারা সঙ্গমের দরুণ হয়। যুক্তরাষ্ট্রে ২০১৭ সালে ৩৮৭৩৯ জন এইডস আক্রান্ত রোগীর মধ্যে ৭০ শতাংশ ছিলেন সমকামী বা উভকামী পুরুষ। ২০১৬ সালে লন্ডনে প্রাপ্ত ৫১৬৪ জন এইচআইভি পাওয়া গিয়েছে এমন রোগীর মধ্যে ৫৪ শতাংশ রোগী সমকামী এবং উভকামী পুরুষ। যদিও ২০১৭ সালে পাবলিক হেলথ ইংল্যান্ডের প্রতিবেদন অনুসারে এই হার হ্রাস পাচ্ছে।  উপদংশ বা সিফিলিস মানুষ থেকে মানুষে সরাসরী স্পর্শের মাধ্যমে উপদংশ ক্ষত দ্বারা স্থানান্তরিত হয়। প্রধানত বহির্যোনাঙ্গ, যোনি অথবা পায়ুর উপরে ক্ষত সৃষ্ট হয়। ২০০৬ সালে সিফিলিসে আক্রান্ত যুক্তরাষ্ট্রের রোগীদের ৬৪ শতাংশই পুরুষে পুরুষে যৌন সঙ্গমে করেছিল।Syphilis & MSM (Men Who Have Sex With Men) – CDC Fact Sheet , Centers for Disease Control and Prevention অন্যান্য উন্নত দেশগুলোতে পুরুষ-পুরুষ যৌনতার চর্চাকারীদের মধ্যে সিফিলিস বা উপদংশের প্রাদুর্ভাব বেশি দেখা গিয়েছে। সিফিলিসের সংস্পর্শে এলে এইচ আইভি সংক্রমণের হারও বৃদ্ধি পায়। আবার উল্টোটাও ঘটে অর্থাৎ এইচ আইভি আক্রান্তের সিফিলিসে আক্রান্ত হবার ঝুঁকি থাকে। যুক্তরাষ্ট্রের একটা জরিপ অনুসারে পুরুষ পুরুষ যৌনতার চর্চাকারীদের মধ্যে যাদের সিফিলিস আছে, তাদের অর্ধেক এইচআইভিতেও আক্রান্ত। এই যে সিফিলিসের বৃদ্ধির হার, সহজলভ্য নমুনার উপর করা কিছু গবেষণার ভিত্তিতে দেখা গিয়েছে এই বৃদ্ধির মুল কারণ কন্ডম ব্যতীত পুরুষ-পুরুষ সঙ্গমের মধ্যে নিহিত রয়েছে। যদিও দেশজুড়ে হওয়া বৃহত্তর পরিসরে করা গবেষণা থেকে দেখা গিয়েছে যে, পুরুষ পুরুষ সঙ্গম এর সঙ্গমের সময় কনডম ব্যবহারের হার হ্রাস পায়নি বরং বৃদ্ধি পেয়েছে। গবেষণা থেকে দেখা গিয়েছে, শেষ দশকে পুরুষ পুরুষ সঙ্গমের তুলনায় নারী নারীতে সঙ্গমের হার অধিক বৃত্তি পেয়েছে।  যুক্তরাষ্ট্রের জরিপ অনুযায়ী সাম্প্রতিক সময়ে যেসব পুরুষ নারীতে যৌন সঙ্গম (পুনাস) করেছে তাদের তুলনায় যারা পুরুষে পুরুষে যৌনসঙ্গম (পুপুস) করেছে তাদের মধ্যে এইচআইভি, সিফিলিস এবং এনাল ওয়ার্ট বেশি দেখা যায়। পক্ষান্তরে যৌন হার্পিস পুনাস তে বেশি দেখা যায়, তুলনামুলক কম দেখা যায় পুপুসতে। ক্ল্যামিডিয়া, হিউম্যান প্যাপিলোমা ভাইরাস, গনোরিয়া এবং লাইস এসব রোগগুলো দুই দলেই সমান ভাবে হয়ে থাকে বলে প্রতিবেদনে উঠে এসেছে। আরও দেখুন  নারী সমকামীদের যৌন চর্চা   তথ্যসূত্র   বিষয়শ্রেণী:সমকামিতা বিষয়শ্রেণী:জৈবিক লিঙ্গ বিষয়শ্রেণী:যৌনক্রিয়া বিষয়শ্রেণী:পুরুষ সমকামিতা
শ্রীপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।   আয়তন  শ্রীপুর ইউনিয়নের আয়তন ২১.০৯ বর্গ কিলোমিটার।   জনসংখ্যা  শ্রীপুর ইউনিয়নের জনসংখ্যা ৩০,৭৬২ জন।   অবস্থান ও সীমানা  চৌদ্দগ্রাম উপজেলার উত্তরাংশে শ্রীপুর ইউনিয়নের অবস্থান। এ ইউনিয়নের উত্তরে কাশিনগর ইউনিয়ন, পূর্বে কালিকাপুর ইউনিয়ন ও ঘোলপাশা ইউনিয়ন, দক্ষিণে শুভপুর ইউনিয়ন এবং পশ্চিমে লালমাই উপজেলার বেলঘর উত্তর ইউনিয়ন ও ভুলইন দক্ষিণ ইউনিয়ন অবস্থিত।   প্রশাসনিক কাঠামো  শ্রীপুর ইউনিয়ন চৌদ্দগ্রাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে ৯টি ওয়ার্ড এবং ৩৫টি গ্রাম রয়েছে:  শ্রীপুর  বাগৈগ্রাম  বগৈড়  বালুধুম  বসুয়ারা  ভাটরা  ভাইজকরা  ভাঙ্গাপুস্করণী  ভিতরচর  ভোয়াই  ছেওরিয়া  কাছনাই  ছোট কাছনাই  দেওখাড়  ডুমুরিয়া  গান্দাছি  গোপালনগর  হোসেনপুর  গজারিয়া  যশপুর  কৈয়নী  শকুন্তলা  খেয়াইশ  নালঘর  মান্দারিয়া  নারচর  পদুয়া  পাইকোটা  পারুয়ারা  লহরী  রাজাপুর  শরীফপুর  তালতলী  তারাপুস্করণী  ত্রিশকোট   শিক্ষা ব্যবস্থা   শিক্ষা প্রতিষ্ঠান   মাধ্যমিক বিদ্যালয়  শ্রীপুর প্রসন্ন একাডেমি  নালঘর উচ্চ বিদ্যালয়  চৌমুহনী বাজার মুজিবুল হক উচ্চ বিদ্যালয়  ভাটরা কালজয়ী উচ্চ বিদ্যালয়  বগৈর উচ্চ বিদ্যালয়   মাদ্রাসা  শরীপপুর মোত্তালিবিয়া দাখিল মাদ্রাসা   প্রাথমিক বিদ্যালয়  পদুয়া সরকারি প্রাথমিক বিদ্যালয়   যোগাযোগ ব্যবস্থা  ঢাকা চট্টগ্রাম হইতে মিয়াবাজার নেমে শ্রীপুর ইউনিয়ন পরিষদ উত্তর পদুয়া যাওয়া যাবে।   খাল ও নদী   শ্রীপুর ইউনিয়ন এর শ্রীপুর গ্রামের পাস দিয়ে বয়ে গেছে কাঁকড়ী নদী।   হাট-বাজার  শ্রীপুর ইউনিয়নের হাট-বাজারের তালিকা:  নালঘর বাজার  চৌমুহনী বাজার  পদুয়া বাজার  রাজাপুর বাজার  কলাবাগান বাজার   জনপ্রতিনিধি   বর্তমান চেয়ারম্যান: মোহাম্মদ শাহজালাল মজুমদার।   আরও দেখুন   চৌদ্দগ্রাম উপজেলা  চৌদ্দগ্রাম থানা  কুমিল্লা জেলা   তথ্যসূত্র   http://sreepurup.comillalg.gov.bd/  http://sreepurup.comilla.gov.bd/   বহিঃসংযোগ   বিষয়শ্রেণী:চৌদ্দগ্রাম উপজেলার ইউনিয়ন
গোপাল মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি। এটি রাধাকান্ত মন্দির হিসেবে ও পরিচিত।   অবস্থান  রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া  রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের উত্তর পাশে এর অবস্থান।   অবকাঠামো  বড় আহ্নিক মন্দিরের পাশে অবস্থিত আয়তাকার এই মন্দিরের দৈর্ঘ্য ১২.৮০ মিটার ও প্রস্থ ৭.৮০ মিটার। দক্ষিণমুখী এই মন্দিরের উত্তর দিক ব্যতীত অপর তিন দিকে বারান্দা রয়েছে এবং পশ্চিম দিকে দ্বিতীয় তলায় উঠার জন্য সিঁড়ি রয়েছে। এই মন্দিরের দক্ষিণ দিকে ৩টি এবং পূর্ব ও পশ্চিম দিকে একটি করে প্রবেশমুখ রয়েছে। এছাড়া উপর তোলার কক্ষের দক্ষিণ দিকে ৩টি ও পশ্চিম দিকে একটি প্রবেশ পথ রয়েছে। নীচতলায় প্রধান প্রবেশ পথে একটি পোড়ামাটির মূর্তি আছে। তবে পুঠিয়া মন্দির চত্বরের অন্যান্য মন্দিরের মত এই মন্দিরে তেমন কোন অলঙ্করণ চোখে পড়ে না। এর উপর তলার কক্ষটি নিচের তলার কক্ষের চেয়ে বেশ ছোট।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:রাজশাহী জেলার হিন্দু মন্দির বিষয়শ্রেণী:রাজশাহী জেলার দর্শনীয় স্থান বিষয়শ্রেণী:পুঠিয়া মন্দির চত্বর
থাম্ব|মোহাম্মদ খলিল বাঁধ মোহাম্মদ খলিল বাঁধ (জন্ম ) একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য। একজন বিধায়ক হিসেবে তিনি ২০০২, ২০০৮ এবং ২০১৪ সালে তিনবার পুলওয়ামা বিধানসভা কেন্দ্রের প্রতিনিধিত্ব করেছেন। তখন তিনি জম্মু ও কাশ্মীর পিপলস ডেমোক্র্যাটিক পার্টির সাথে যুক্ত ছিলেন এবং পরবর্তীকালে দলের জেলা সভাপতির দায়িত্ব পালন করেছেন। ২০১৮ সালে মেহবুবা মুফতি তাকে কৃষি ও উৎপাদন মন্ত্রী হিসেবে নিযুক্ত করেন। এই দায়িত্ব তিনি ২০১৮ সালে পিডিপি - বিজেপি জোট ভেঙে যাওয়া পর্যন্ত পালন করেন।  পরে ২০১৯ সালে তিনি পিডিপি থেকে পদত্যাগ করেন এবং জম্মু ও কাশ্মীর ন্যাশনাল কনফারেন্সের সাথে রাজনৈতিক সম্পর্ক স্থাপন করেন। তখন তিনি দলের পুরনো নেতাদের সম্পর্কে দুর্ব্যবহারের অভিযোগ করেন।"Former PDP leader Mohammad Khalil Bandh joins NC". Deccan Herald. 21 July 2019.   জীবনী  তিনি ১৯৪৮ সালের দিকে জম্মু ও কাশ্মীর রাজ্যের (আধুনিক জম্মু ও কাশ্মীর কেন্দ্রশাসিত অঞ্চলে) পুলওয়ামা জেলায় আব্দুল গাফফার বান্ধের ঘরে জন্মগ্রহণ করেন। তিনি ১৯৬৭ সালে জম্মু ও কাশ্মীর রাজ্য স্কুল শিক্ষা বোর্ড থেকে ম্যাট্রিকুলেশন পাস করেন।"Mohd Khalil Bandh(JKPDP):Constituency- PULWAMA(PULWAMA) - Affidavit Information of Candidate:". myneta.info.   বিতর্ক  ২০০৯ থেকে ২০১৪ সালের মধ্যে তিনি অন্যান্য রাজনীতিবিদদের সাথে তার সম্পদ ৯,৫৬৪% বৃদ্ধি করেছেন বলে অভিযোগ রয়েছে।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:পুলওয়ামার ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
ইজাজ আহমেদ চৌধুরী (১ জানুয়ারি ১৯৪৫ — ২৯ সেপ্টেম্বর ২০২২) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।   কর্মজীবন  ইজাজ আহমেদ চৌধুরীর জন্ম সিলেটের গোলাপগঞ্জে। তিনি ১৯৭১ সালে মুক্তিযুদ্ধে কর্মরত ছিলেন দ্বিতীয় ইস্ট বেঙ্গল রেজিমেন্টে। ২৫ মার্চ ঢাকায় গণহত্যার পর দ্বিতীয় ইস্ট বেঙ্গলের মেজর কাজী মুহাম্মদ শফিউল্লাহর নেতৃত্বে বিদ্রোহ করে মুক্তিযুদ্ধে যোগ দেন তিনি। যুদ্ধকালীন সময়ে তিনি আশ্রমবাড়ি সাব সেক্টরের অধিনায়কের দায়িত্ব পালন করেন। বাংলাদেশ স্বাধীন হবার পর তিনি সেনাবাহিনীতে গুরুত্বপূর্ণ বিভিন্ন দায়িত্ব পালন করেন। এর মধ্যে ৬৬ পদাতিক ডিভিশনের জিওসি হিসেবে দায়িত্ব পালন করেন। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।   সেনা বিদ্রোহের অভিযোগ  ২৫ মে ১৯৯৬ সালে ব্যর্থ সেনা অভ্যুত্থানের অভিযোগে তাকে বাধ্যতামূলক অবসর পাঠানো হয়।   তথ্যসূত্র   বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:১৯৪৫-এ জন্ম বিষয়শ্রেণী:মুক্তিবাহিনীর কর্মকর্তা
মোহাম্মদ শাহজাহান হলেন গ্রামীণ ব্যাংকের ব্যবস্থাপনা পরিচালক ও প্রধান নির্বাহী কর্মকর্তা। তিনি ১৯৭৬ সালে ঢাকা বিশ্ববিদ্যালয় থেকে হিসাববিজ্ঞানে স্নাতক ডিগ্রি অর্জন করেন। তিনি একই বিশ্ববিদ্যালয় থেকে যথাক্রমে ১৯৭৮ এবং ১৯৮১ সালে অ্যাকাউন্টিং এবং ফিন্যান্সে স্নাতকোত্তর ডিগ্রি অর্জন করেন। তিনি ১৯৮৪ সালে গ্রামীণ ব্যাংকের মাধ্যমে তার কর্মজীবন শুরু করেন।  Askmen.com দ্বারা তিনি বিশ্বের সেরা ১০ প্রধান নির্বাহী কর্মকর্তা মধ্যে ৫ তম স্থান পেয়েছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
লোকেরপাড়া ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।http://lokerparaup.tangail.gov.bd/   ভৌগোলিক উপাত্ত  লোকেরপাড়া ইউনিয়নের মোট আয়তন ৪৫৫৬ একর। ঘরবাড়ির সংখ্যা ৬০০৬ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী লোকেরপাড়া ইউনিয়নের মোট জনসংখ্যা ২৩৮৩২ জন। এদের মধ্যে ১১৭১০ জন পুরূষ এবং ১২১২২ জন মহিলা। প্রতি ব:কি: এ ১২৯৩ জন লোক বাস করে।   ইতিহাস    শিক্ষা  Athail Shimul High School, Ghatail, Tangail,  লোকের পাড়া উচ্চ বিদ্যালয়,  লোকের পাড়া ও এস ফাজিল মাদ্রাসা,  লোকের পাড়া সঃপ্রাঃ বিদ্যালয়,  লোকের পাড়া মাদ্রাসা মুহাম্মাদিয়া,  লোকের পাড়া আলহাজ ফজর উদ্দীন মহিলা হাফেজী খানা,   অর্থনীতি    উল্লেখযোগ্য ব্যক্তি  মাওলানাঃ আনিছুর রহমান   একামত মাষ্টার   বিবিধ    আরও দেখুন    বহিঃসংযোগ     তথ্যসূত্র   বিষয়শ্রেণী:ঘাটাইল উপজেলার ইউনিয়ন বিষয়শ্রেণী:টাঙ্গাইল জেলার জনবহুল স্থান
বার্টন স্টিভেন ল্যাঙ্কেস্টার (; ২ নভেম্বর ১৯১৩ - ২০ অক্টোবর ১৯৯৪) ছিলেন একজন মার্কিন অভিনেতা ও প্রযোজক। তিনি জটিলতর ও প্রতিযোগিতাপূর্ণ চরিত্রে অভিনয় করে সফলতা অর্জন করেন। তিনি চারবার একাডেমি পুরস্কারের মনোনয়ন লাভ করেন এবং এলমার গ্যান্ট্রি (১৯৬০) ছবিতে অভিনয় করে একটি শ্রেষ্ঠ অভিনেতার জন্য একাডেমি পুরস্কার এবং গোল্ডেন গ্লোব পুরস্কার অর্জন করেন। এছাড়া তিনি বার্ডম্যান অব অ্যালকাট্রাজ (১৯৬২) ও আটলান্টিক সিটি (১৯৮০) ছবিতে অভিনয় করে দুটি বাফটা পুরস্কার লাভ করেন।  ১৯৫০-এর দশকে তার প্রযোজনা প্রতিষ্ঠান হিচ-হিল-ল্যাঙ্কেস্টার ব্যবসায়িকভাবে সফল ছিল, এবং এই প্রতিষ্ঠান থেকে ট্রাপিজি (১৯৫৬), সুইট স্মেল অব সাকসেস (১৯৫৭), রান সাইলেন্ট, রান ডিপ (১৯৫৮), এবং সেপারেট টেবলস্‌ চলচ্চিত্র নির্মিত হয়। আমেরিকান ফিল্ম ইনস্টিটিউটের ১৯৯৯ সালে তাদের প্রকাশিত ধ্রুপদী হলিউড চলচ্চিত্র শিল্পের সেরা পুরুষ তারকা তালিকায় ল্যাঙ্কেস্টারকে ৯ম সেরা তারকার স্বীকৃতি দেয়।  তথ্যসূত্র  বহিঃসংযোগ             বিষয়শ্রেণী:১৯১৩-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র প্রযোজক বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী বিষয়শ্রেণী:শ্রেষ্ঠ অভিনেতা বিভাগে রৌপ্য ভল্লুক বিজয়ী বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক বিষয়শ্রেণী:মার্কিন নাস্তিক বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:শ্রেষ্ঠ বিদেশি অভিনেতা বিভাগে বাফটা পুরস্কার বিজয়ী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:এলজিবিটিকিউ অভিনেতা বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
ইসলামিয়া কলেজ চট্টগ্রাম শহরের সদরঘাট এলাকায় অবস্থিত একটি বেসরকারি স্নাতক শিক্ষাপ্রতিষ্ঠান। প্রতিষ্ঠানটি ১৯৬৪ সালে প্রতিষ্ঠিত হয়।  থাম্ব|প্রধান ফটক   অবস্থান  এ কলেজটি চট্টগ্রাম জেলা শহরের সদরঘাট এলাকার দারোগাহাট নামক সড়কের পাশে অবস্থিত।   ইতিহাস    পাঠ্যক্রম  কলেজটিতে বর্তমানে উচ্চমাধ্যমিক এবং জাতীয় বিশ্ববিদ্যালয়ের অধীনে স্নাতক(পাস),  স্নাতক(সম্মান) এবং স্নাতকোত্তর পড়ানো হয়।  উচ্চ মাধ্যমিক  মানবিক বিভাগ  ব্যবসা শিক্ষা বিভাগ  বিজ্ঞান বিভাগ  স্নাতক (পাস)  বিএ  বিএসএস  বিবিএস  স্নাতক (সম্মান)  ইংরেজি  ইসলামের ইতিহাস  রাষ্ট্রবিজ্ঞান  অর্থনীতি  মার্কেটিং  ফাইন্যান্স এবং ব্যাংকিং  অ্যাকাউন্টিং  ব্যবস্থাপনা   স্নাতকোত্তর  অর্থনীতি  অ্যাকাউন্টিং  ব্যবস্থাপনা  প্রফেশনাল বিবিএ  বিবিএ   আরো দেখুন   চট্টগ্রামের কলেজসমূহের তালিকা   তথ্যসূত্র   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
যে সকল তড়িৎ চৌম্বক বিকিরণের তরঙ্গ দৈর্ঘ্যের সীমা ১ মাইক্রোমিটার থেকে ১ মিলিমিটার পর্যন্ত বিস্তৃত তাদের বলা হয় অবলোহিত বিকিরণ (আইআর) রশ্মি। এই বিকিরণের তরঙ্গ দৈর্ঘ্য দৃশ্যমান আলোক তরঙ্গ দৈর্ঘ্য অপেক্ষা সামান্য বড়। খালি চোখে এদের দেখা যায় না। উইলিয়াম হার্শেল ১৮০০ সালে এই বিকিরণ আবিষ্কার করেন। উত্তপ্ত সিরামিক এর একটি উত্তম উৎস। এটি দৃশ্যমান অঞ্চল হতে অর্থাৎ visible বা 'infra' এর পর থেকেই শুরু। এটি Near IR, Middle IR ও Far IR এরুপ তিনটি অংশে বিভক্ত। IR (Infrared) অর্থাৎ অবহেলিত বর্ণালি হলো কম্পন বর্ণালি। কোন স্থায়ী বা পরিবর্তনযোগ্য ডাইপোল মোমেন্ট বিশিষ্ট কম্পনশীল অণু IR অঞ্চলের রেডিয়েশন শোষণ করলে তা এক শক্তির কম্পন স্তর থেকে উচ্চ শক্তির কম্পন স্তরে উন্নীত হয়। ফলে কম্পনশক্ত্যির পরিবর্তন ঘটে, শোষণ ঘটে। এতে কম্পন বর্ণালি উৎপন্ন হয়। প্রতিটি পদার্থের আণবিক গঠন অনুসারে তার নিজস্ব বৈশিষ্ট্যমূলক IR বর্ণালি রয়েছে। আর এ IR বর্ণালি বিশ্লেষণ করে পদার্থ শনাক্ত করা যায়। থাম্ব|অবলোহিত রশ্মির সাহায্যে একটি মেয়েকে দেখা হচ্ছে   প্রয়োগ   রসায়ন বিজ্ঞানে  রাসায়নিক বিক্রিয়ায় বিক্রিয়ক ও উৎপাদের কম্পন ব্যান্ড থেকে বিক্রিয়ার সম্ভাব্যতা ও বিক্রিয়ার হার সম্পর্কে ধারণা পাওয়া যায়। আবার কোন পদার্থের দ্রবণে ঘনমাত্রা নির্ণয়েও অবলোহিত রশ্মি বা বর্নালি ব্যবহার করা হয়। জৈব-অজৈব যৌগের গঠন নির্ণয়ে অবলোহিত রশ্মি ব্যবহার করা হয়।   চিকিৎসা বিজ্ঞানে  চিকিৎসা বিজ্ঞানে সর্বপ্রথম ১৯৫৬ সালে বক্ষ ক্যান্সার সনাক্তকরণের মাধ্যমে শুরু হয়। ক্যান্সার আক্রান্ত কোষ এর অবস্থান ও বিস্তৃতি সনাক্তকরণের জন্য আইআর রশ্মি ব্যবহার করা হয়। সন্নিকট আইআর রশ্মি দ্বারা রক্তের হিমোগ্লোবিন এ অক্সিজেন পরিমাপ করে মস্তিষ্কে রোগ নির্ণয় করা হয়। মূলত সদ্য প্রসূত শিশুদের মস্তিষ্কের ক্ষত নির্ণয়ে এটি ব্যাপকভাবে ব্যবহৃত হয়।   ফিজিওথেরাপিতে  শরীরে বিভিন্ন অঙ্গে ব্যাথা, মাংসপেশী শক্ত হয়ে যাওয়া, ঘাড় ও হাতের উপরিভাগের ব্যথা বা ফ্রোজেন সোল্ডার এর ব্যথা নিরাময়ে আক্রান্ত স্থানে আইআর রশ্মি প্রয়োগ করে ম্যাসাজ করা হয়। যার ফলে আক্রান্ত স্থানে রক্ত চলাচল সচল হয় এবং ব্যাথা প্রশমিত হয়। এই রশ্মির প্রভাবে রক্ত সংবহন এবং কোষের জৈবিক কার্যকলাপ বৃদ্ধি পায়। এটি সমস্ত দেহের তাপমাত্রা বৃদ্ধি না করে ত্বকের প্রয়োজনীয় জায়গায় তাপ বৃদ্ধি করে এবং ত্বকে শিথিলতা আনে। রক্তনালীগুলোকে প্রশস্ত করে এবং ত্বকে রক্ত পরিবহনের মাত্রা বৃদ্ধি করে ত্বকের কোষ কলাকে উদ্দীপ্ত করে। কোষ কলার মেটাবলিজম বা কার্যকারিতা বৃদ্ধি করে ও ত্বকের রাসায়নিক পরিবর্তনে সাহায্য করে। যেহেতু এই রশ্মি ত্বকের গভীরে পৌঁছে ফলে ত্বকের সেই অংশটুকুতে সামান্য গরম ও আরাম অনুভূত হয়, রক্তসঞ্চালন বৃদ্ধি পায় এবং ক্ষতিগ্রস্ত মাংসপেশীগুলো শিথিল হয়ে ব্যাথা-বেদনা দূর হয়।   প্রতিরক্ষা ব্যবস্থায়  আইআর সিকিউরিটি অ্যালার্ম সিস্টেম যেকোনো মুভমেন্ট শনাক্ত করে অ্যালার্ম বাজাতে পারে। এই ধরনের প্রতিরক্ষা ব্যবস্থা ব্যাংক, হাসপাতাল, অফিস, বাসাবাড়ি বা যেকোনো স্থানে ব্যবহারযোগ্য। সাধারণত আইআর এলইডি এর রেঞ্জ ২ মিটার। তবে একে লেন্স দ্বারা বিবর্ধিত করা যায়। আইআর ডায়োড মানব চোখে অদৃশ্য হওয়ায় এটা তুলনামূলক বেশি ব্যবহৃত হয়।   তথ্য আদান প্রদানে  মোবাইল ফোনে কিছুদিন আগেও অবলোহিত রশ্মি দিয়ে তথ্য আদান-প্রদান করা হত। টিভি, সিডি প্লেয়ার, মিউজিক সিস্টেম সহ যাবতীয় ইলেকট্রনিক যন্ত্রের রিমোট কন্ট্রোলে অবলোহিত রশ্মি ব্যবহার করা হয়।   প্রকারভেদ   এনআইআর বা সন্নিকট আইআর  এমআইআর বা মধ্য আইআর  এফআইআর বা দূরবর্তি আইআর  টিআইআর বা তাপীয় আইআর   তথ্যসূত্র     বিষয়শ্রেণী:পদার্থবিজ্ঞান বিষয়শ্রেণী:আলো বিষয়শ্রেণী:তড়িচ্চুম্বকীয় বর্ণালী
মাধবতীর্থ ছিলেন একজন হিন্দু দার্শনিক, পণ্ডিত এবং মধ্বাচার্য পীঠের তৃতীয় ধর্মগুরু। তিনি ১৩৩৩ থেকে ১৩৫০ সাল পর্যন্ত মধ্বাচার্য পীঠের পদকর্তা হিসেবে নরহরিতীর্থের স্থলাভিষিক্ত হন।  তিনি পরাশর স্মৃতির উপর একটি ভাষ্য লিখেছেন যাকে বলা হয় পরাশর মাধওয়া-বিজয়া। তিনি ঋগ্বেদ, যজুর্বেদ ও সামবেদেরও ভাষ্য করেছেন। তাঁর শিষ্য শ্রী মধুহরিতীর্থ মুলবাগলের কাছে মজ্জিগেনাহল্লি মঠ নামে একটি মঠ প্রতিষ্ঠা করেন।  তথ্যসূত্র  উৎস     বিষয়শ্রেণী:মাধব ধর্মীয় নেতা বিষয়শ্রেণী:দ্বৈত দার্শনিক বিষয়শ্রেণী:কর্ণাটকের পণ্ডিত বিষয়শ্রেণী:কর্ণাটকের ইতিহাস বিষয়শ্রেণী:দ্বৈত বেদান্ত বিষয়শ্রেণী:১৪শ শতাব্দীর ভারতীয় দার্শনিক
অ্যান মেরি কোরিওলান (১৯৫৬ – ১২ জানুয়ারী, ২০১০) একজন হাইতিয়ান নারীবাদী ও অধিকারকর্মী ছিলেন।  কোরিওলান সলিডারিটি ফ্যানম আয়িশিয়েন (হাইতির নারীদের সলিডারিটি) নামক একটি অধিকার প্রতিষ্ঠান প্রতিষ্ঠা করেন। তিনি হাইতির মহিলা বিষয়ক মন্ত্রকতে সহকারী মন্ত্রিপরিষদ প্রধান এবং পরে সিনিয়র উপদেষ্টা হিসেবে কাজ করেন। পরবর্তীতে তিনি সলিডারিটি উইথ হাইতিয়ান উইমেন নামক একটি সংগঠন প্রতিষ্ঠা করেন। এটি সহিংসতার শিকার নারীদের সাহায্য করার উদ্দেশ্যে কাজ করত। কোরিওলান গৃহশ্রমিকদের জন্য সুরক্ষা ব্যবস্থা প্রতিষ্ঠা এবং বিবাহে নারীদের সমতা উন্নত করার জন্যও কাজ করেছেন। তিনি হাইতিতে আইন পরিবর্তন করে ধর্ষণকে "প্রেমের অপরাধ" হিসেবে না দেখে শাস্তিযোগ্য অপরাধ হিসেবে ঘোষণা করান। তিনি সেন্ট্র ডি রেশার্চ এ ডি'অ্যাকশন পোর লে ডেভেলপমঁ (উন্নয়ন গবেষণা ও কর্ম কেন্দ্র) প্রতিষ্ঠা করেন। এটি একটি শিক্ষা ও প্রশিক্ষণ প্রতিষ্ঠান।  কোরিওলান ৫৩ বছর বয়সে ২০১০ হাইতি ভূমিকম্পে মারা যান, যখন তার প্রেমিকের বাড়ি ধসে পড়ে।   রেফারেন্স   বিষয়শ্রেণী:১৯৫৬-এ জন্ম বিষয়শ্রেণী:২০১০-এ মৃত্যু বিষয়শ্রেণী:হাইতিয় নারীবাদী বিষয়শ্রেণী:২০১০ হাইতি ভূমিকম্পের শিকার
অ্যাসিড রক হল এক প্রকার সাইকেডেলিক রক সঙ্গীত , যা দীর্ঘ একক বাজনা, সামান্য লিরিক এবং গানে আখর বসিয়ে পরিবেশন করা হয়। একে সাইকেডেলিক রক ব্যান্ডের সান ফ্রান্সিসকো সাউন্ড দ্বারা প্রভাবিত সঙ্গীতগুলিকেও নির্দেশ করা হয়। এগুলি উচ্চৈঃস্বরে দীর্ঘ সময়ের বাদ্য সহকারে বাজানো হয়ে থাকে। থাম্ব|In 1968, Life magazine referred to the Doors as the "kings of acid rock".   সঙ্গীত শিল্পীদের তালিকা    তথ্যসূত্র    আরও দেখুন                               বহিঃসংযোগ   বিষয়শ্রেণী:সঙ্গীতের ধারা বিষয়শ্রেণী:১৯৬০-এর দশকের নতুন শব্দ
ওয়ান ব্যাংক পিএলসি বাংলাদেশের বেসরকারি খাতের একটি বাণিজ্যিক ব্যাংক। এটি ১৯৯৯ সালে কার্যক্রম শুরু করে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ নিবন্ধিত।   মিশন  - ওয়ান ব্যাংক-কে বাংলাদেশের ব্যাংকিং খাতে রোল মডেল হিসাবে প্রতিষ্ঠিত করা।- গ্রাহকের চাহিদা পূরণ, জনগণের চাহিদা পুরন|   কার্যক্রম  বর্তমানে ব্যাংকটি বিভিন্ন ধরনের সেবা দিচ্ছে -  রিটেইল ব্যাংকিং  কর্পোরেট ব্যাংকিং  এসএমই বাংকিং   শাখা  বর্তমানে (জুলাই,২০২০) ১০৫ টি শাখা আছে।    এটিএম  বর্তমানে (অক্টোবর, ২০১৯) ১০৮টি এটিএম আছে।    তথ্যসূত্র    বহিঃসংযোগ     বিষয়শ্রেণী:বাংলাদেশের বেসরকারি ব্যাংক বিষয়শ্রেণী:১৯৯৯-এ প্রতিষ্ঠিত ব্যাংক বিষয়শ্রেণী:১৯৯৯-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের ব্যাংক বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯৯৯-এ বাংলাদেশে প্রতিষ্ঠিত
হায়দ্রাবাদ দ্রুতগামী বাস পরিবহন ব্যবস্থা হল ভারতের হায়দ্রাবাদ শহরের একটি প্রস্তাবিত দ্রুতগামী বাস পরিবহন ব্যবস্থা। বাস দ্রুতগামী গণপরিবহন ব্যবস্থাটির পরীক্ষা করার জন্য দুইটি করিডর চিহ্নিত করা হয়েছে।ভলভো আর্টিকুলেটেড বাসগুলি দুটি কেরিয়ারগুলিতে ব্যবহার করার প্রস্তাব করা হচ্ছে। করিডর  টিএসআরটিসি এবং জিএইচএমসি দ্বারা বিআরটিএস জন্য নিম্নলিখিত দুইটি করিডর চিহ্নিত করা হয়েছে।  করিডর ১: মেহেদিপত্নম - গাবীবোভল্লি ক্রোড়সড় - বোটানিক্যাল গার্ডেন - কোথাগুড়া ক্রস রোড - মিয়াপুর  করিডর ২: মেহেদিপত্নম - মালয়েশিয়ার টাউনশিপ - জেটিটিইউ।  তথ্যসূত্র  বিষয়শ্রেণী:হায়দ্রাবাদ বিষয়শ্রেণী:ভারতের দ্রুতগামী বাস পরিবহন
বসেন মুর্মু (; ৯ এপ্রিল ১৯৮৭ – ৮ জুন ২০২০) ছিলেন সাঁওতালি চলচ্চিত্র ও সঙ্গীত জগতের একজন নামকরা সংগীতশিল্পী। তিনি “কুলমি দারে লেকাম হারায়েন”, “ছেমেক ছেমেক”, “জিয়ী রানী তিসেম হিজুগ” প্রভৃতি সাঁওতালি ভাষায় জনপ্রিয় গানগুলি গেয়েছেন।   জীবনী  বসেন মুর্মু মোট পাঁচশয়েরও বেশি সাঁওতালি গানে সুর দিয়েছেন। গানগুলির কারণে তিনি জনসাধারণের কাছে খুবই পরিচিতি লাভ করেন। এইসব গানের মধ্যে রয়েছে “কুলমি দারে লেকাম হারায়েন”, “ছেমেক ছেমেক”, “জিয়ী রানী তিসেম হিজুগ” এবং “আলাক জাদি নাদি লেকা”।  বসেন মুর্মু ৯ এপ্রিল ১৯৮৭ সালে ওড়িশার ময়ুরভঞ্জ জেলার বারহাজিয়াং গ্রামে জন্মগ্রহণ করেন। তার মাতার নাম মায়ন মুর্মু, পিতার নাম নারান মুর্মু এবং স্ত্রীর নাম মমতা মুর্মু। ভাগ্যলক্ষ্মী মুর্মু তার মেয়ে।  মুর্মু ৮ জুন ২০২০ সালে মারা যান। মৃত্যুর সময় তার বয়স ছিল মাত্র ৩৩ বছর। তার কোন পূর্ব রোগলক্ষণ ছিল না। ৮ জুন তিনি হঠাৎ করে পড়ে যান এবং তাকে চিকিৎসার জন্য রায়রঙ্গপুর সরকারি হাসপাতালে নিয়ে যাওয়া হয়, পরে চিকিৎসকরা তাকে মৃত ঘোষণা করেন।    তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:২০২০-এ মৃত্যু বিষয়শ্রেণী:সাঁওতালি ব্যক্তি বিষয়শ্রেণী:সাঁওতালি ভাষার সঙ্গীতশিল্পী বিষয়শ্রেণী:ময়ুরভঞ্জ জেলার ব্যক্তি
বেন শিকোঙ্গো (জন্ম ১ ফেব্রুয়ারি ১৯৯৮) একজন নামিবীয় ক্রিকেটার। তিনি ৮ ফেব্রুয়ারি ২০১৮-এ নামিবিয়ার হয়ে প্রথম-শ্রেণীর ক্রিকেটে অভিষেক করেন। ১১ ফেব্রুয়ারি ২০১৮-এ তিনি নামিবিয়ার হয়ে লিস্ট এ ক্রিকেটে অভিষেক করেন। তিনি আগে ২০১৮ অনূর্ধ্ব-১৯ ক্রিকেট বিশ্বকাপের জন্য নামিবিয়া দলের স্কোয়াডে ছিলেন।  তথ্যসূত্র  বহিঃসংযোগ  বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
আবদুর রউফ মজুমদার (জন্ম: ১ মার্চ,১৯৩০ - মৃত্যু: ৫ নভেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। "তোমাদের এ ঋণ শোধ হবে না" , দৈনিক প্রথম আলো, তারিখ: ২৮-০৪-২০১১   জন্ম ও শিক্ষাজীবন  আবদুর রউফ মজুমদার,তিনি ০১ মার্চ ১৯৩০ সালে জন্মগ্রহণ করেন। বাড়ি  ফেনী জেলার  পরশুরাম উপজেলার চিথলিয়া ইউনিয়নের জঙ্গলঘোনা গ্রামে। তার বাবার নাম আনু মিয়া মজুমদার এবং মায়ের নাম ফজিলাতুন নেছা। তিনি ১৯৫০ সালে মেট্রিকুলেশন পাস করেন। তার স্ত্রীর নাম শামসুন নাহার। তাদের চার ছেলে ও তিন মেয়ে।    কর্মজীবন  ১৯৭১ সালে ইপিআর বাহিনীর নায়েক সুবেদার হিসেবে কর্মরত ছিলেন আবদুর রউফ মজুমদার। সে সময়ে তিনি খাগড়াছড়ি জেলার রামগড় সীমান্ত এলাকায় কর্মরত ছিলেন। চট্টগ্রাম ইপিআরের হেডকোয়ার্টার্সে অ্যাডজুট্যান্ট ক্যাপ্টেন রফিকের বার্তা পেয়ে তিনি এক প্লাটুনেরও বেশি ইপিআর সৈনিক নিয়ে ২৬ মার্চ দুপুরে চট্টগ্রাম শহরের ওয়াপদা গেস্ট হাউসে অবস্থানরত ইপিআর সৈনিকদের সঙ্গে মিলিত হন। পরে তারা বিভিন্ন স্থানে ছড়িয়ে পড়ে পাকিস্তান সেনাবাহিনীকে প্রতিরোধ করার চেষ্টা করেন। সুস্থ হওয়ার পর আবদুর রউফ মজুমদার আবার মুক্তিযুদ্ধে যোগ দেন। তিনি পরে যুদ্ধ করেন ২ নম্বর সেক্টরের রাজনগর সাব-সেক্টর এলাকায়। বিলোনিয়া, মুন্সিরহাট, ফুলগাজীসহ আরও কয়েক স্থানে তিনি যুদ্ধ করেছেন।   মুক্তিযুদ্ধে ভূমিকা  ইপিআর বাহিনীর নায়েক সুবেদার আবদুর রউফ মজুমদার ১৯৭১ সালে খাগড়াছড়ি জেলার রামগড় সীমান্ত এলাকায় কর্মরত ছিলেন। চট্টগ্রাম ইপিআরের হেডকোয়ার্টার্সের অ্যাডজুট্যান্ট ক্যাপ্টেন রফিকের বার্তা পেয়ে তিনি এক প্লাটুনেরও বেশি ইপিআর সৈনিক নিয়ে ২৬ মার্চ দুপুরে চট্টগ্রাম শহরের ওয়াপদা গেস্ট হাউসে অবস্থানরত ইপিআর সৈনিকদের সঙ্গে মিলিত হন। পরে তারা বিভিন্ন স্থানে ছড়িয়ে পড়ে পাকিস্তান সেনাবাহিনীকে প্রতিরোধ করার চেষ্টা করেন।    ১৯৭১ সালের ২৮ মার্চ। ভোরবেলা। আবদুর রউফ মজুমদারের নেতৃত্বে একদল ইপিআর (স্বাধীনতার পরে বিডিআর, এখন বিজিবি) সৈনিক পাকিস্তানি সেনাদের অগ্রাভিযান রোধ করতে চট্টগ্রামের ফৌজদারহাট এলাকায় অবস্থান নেয়। সকাল আটটায় তারা পাকিস্তানি বাহিনীর মুখোমুখি হন। শুরু হয় তুমুল যুদ্ধ। লড়াই চলে টানা তিন ঘণ্টা। এই যুদ্ধে তারা সাহস ও বীরত্ব প্রদর্শন করা সত্ত্বেও তাদের পক্ষে পাকিস্তানিদের অগ্রাভিযান রোধ করা সম্ভব হয়নি। সেদিন যুদ্ধে ইপিআর বাহিনীর চারজন শহীদ ও আবদুর রউফ মজুমদারসহ দুজন আহত হন।শরীরে ১১টি গুলিবিদ্ধ অবস্থায় সহযোদ্ধারা তাকে উদ্ধার করে ফেনীতে নিয়ে যান। ফেনী তখন মুক্ত ছিল। পরে তিনি ভারতে উন্নত চিকিৎসা নিয়ে সুস্থ হন।    সুস্থ হওয়ার পর আবদুর রউফ মজুমদার আবার মুক্তিযুদ্ধে যোগ দেন। তিনি পরে যুদ্ধ করেন ২ নম্বর সেক্টরের রাজনগর সাব-সেক্টর এলাকায়। বিলোনিয়া, মুন্সিরহাট, ফুলগাজীসহ আরও কয়েক স্থানে তিনি যুদ্ধ করেছেন।    পুরস্কার ও সম্মাননা   বীর প্রতীক  যুদ্ধাহত মুক্তিযোদ্ধা   তথ্যসূত্র   টীকা    বিষয়শ্রেণী:বীর প্রতীক বিষয়শ্রেণী:১৯৯৫-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি